אוטקריטיה ארנה

אוטקריטיה ארנה (ברוסית: Открытие Арена, רשמית "אוטקריטיה בנק ארנה", Открытие Банк Арена), הידוע גם בכינויו אצטדיון ספרטק, הוא אצטדיון רב תכליתי בן 45 אלף מושבים הנמצא במוסקבה ומשמש בעיקר כאצטדיונה הביתי של קבוצת ספרטק מוסקבה וכן משחקי כדורגל של הנבחרת הלאומית והופעות בינלאומיות מעת לעת.

היסטוריה
הארנה הוקם ברובע טושינו בשטחו של שדה תעופה מקומי בשנת 2009. עוצב על ידי חברת AECOM, ומימונה העיקרי של הבנייה הגיע באמצעות חברת לוקאויל ושאר חברות המשויכות לבעלי קבוצת ספרטק מוסקבה, לאוניד פדון. 

בד בבד עם בנייתו של האצטדיון הושלמה תחנת מטרו סמוכה, תחנת ספרטק בקו 7 של הרכבת התחתית של מוסקבה. בפברואר 2013 נקבע שבנק אוטקריטיה יזכה לחסות בת 6 שנים עבור שם המקום. באוגוסט 2014, טרם הפתיחה הרשמית, התקיים בארנה טקס חגיגי בו הונח פסל לזכר מקימי ספרטק מוסקבה בצד היציע הצפוני של האצטדיון, וכמו כן הוצב בכיכר הסמוך פסל גלדיאטור בגובה 24.5 מטרים.

הארנה נפתח באופן רשמי ב-5 בספטמבר 2014, במשחק בין ספרטק מוסקבה וקבוצת הכוכב האדום בלגרד הסרבית. הארנה אירח 5 משחקים במהלך מונדיאל 2018 שנערך ברוסיה, 4 בשלב הבתים ועוד אחד בשמינית הגמר; וכמו כן 5 משחקים במהלך גביע הקונפדרציות 2017, 4 בשלב הבתים ואת המשחק על המקום השלישי.

במהלך משחקי הגביע הרוסי בכדורגל 2017/2018 ובפרט במשחק הראשון של רבע הגמר, ספרטק נגד אורל שהסתיים בשוויון 1:1, נכחו 9,333 צופים בלבד במשחק הגביע הרוסי בכדורגל, במה שמהווה לשיא שלילי הנמוך ביותר בתולדות האצטדיון.

קישורים חיצוניים

הערות שוליים

אצטדיוני כדורגל ברוסיה
ספרטק
ספרטק מוסקבה (כדורגל)
אצטדיוני מונדיאל 2018